b'\n_START_ARTICLE_\nGrad Vikumberg\n_START_SECTION_\nGrad\n_START_PARAGRAPH_\nGrad je bil izgrajen po istem modelu, ki so ga \xc5\xbee preverili v Carsperchu, sede\xc5\xbeu istoimenske rodbine, ki je dala zgraditi to utrdbo pri Beki. Umetno izkopan, \xc5\xa1irok, polkro\xc5\xbeni jarek, je \xc5\xa1e danes najjasnej\xc5\xa1e pri\xc4\x8devanje srednjeve\xc5\xa1ke strukture. Jarek brani vrh vzpetine, na kateri je stal visoki kamniti stolp, okoli katerega je bilo zbranih ve\xc4\x8d manj\xc5\xa1ih stavb.\n_START_SECTION_\nZgodovina gradu\n_START_PARAGRAPH_\nGrad Vikumberg je edina utrjena struktura v \xc5\xa1ir\xc5\xa1i okolici, za katero poznamo to\xc4\x8den datum izgradnje. 25. maja 1249 je tr\xc5\xbea\xc5\xa1ki \xc5\xa1kof Ulrih dovolil Almeriku, sinu Ravina Karstber\xc5\xa1kega (Charsperch), da izgradi grad v kraju Dinga (gre za ledinski okraj Lorencon pri Beki).  Posel je vodil gori\xc5\xa1ki grof z namenom, da bi ustvaril operativno bazo na tem obmo\xc4\x8dju, a na samotnem kraju._NEWLINE_V teku desetletij so pri\xc4\x8devanja o gradu skromna, ker grad ni bil soudele\xc5\xbeen v vojnih dogodkih, saj strate\xc5\xa1ko ni bil pomemben. Po drugi strani, pa se je rodbina Vinchiberchov za\xc4\x8dela \xc5\xa1iriti po obmo\xc4\x8dju in je med drugim pridobila posesti v Ma\xc4\x8dkoljah, Prebenegu in Socerbu, nameravala je namre\xc4\x8d ustvariti majhno gospostvo._NEWLINE_Leta 1342 grad postane uradno del premo\xc5\xbeenja gori\xc5\xa1kih grofov. Slednji dovolijo leta 1361 Bene\xc4\x8danom, da zgradijo novo trgovsko pot, ki gre mimo Klanca. Ta pot je nastala z namenom, da bi se izognili tr\xc5\xbea\xc5\xa1kim dacarskim postajam. Iz teh razlogov, a tudi zaradi ekspanzionisti\xc4\x8dnih te\xc5\xbeenj Tr\xc5\xbea\xc4\x8danov na tem prostoru, je padla odlo\xc4\x8ditev, da se postopa z uni\xc4\x8denjem utrdbe, ki je bila za primorsko mesto trn v peti. Pretveza je bila sklenitev akta iz leta 1249, v katerem se navaja, da gradu ne bo dovoljeno nikoli uporabljati v \xc5\xa1kodo \xc5\xa1kofa ali tr\xc5\xbea\xc5\xa1ke komune. Konec maja leta 1361 so grad zavzeli in ga uni\xc4\x8dili, saj komuna ni mogla izvajati pravic nad strukturo.'